
Pulzus-és vérnyomásváltozások jellemzői nyugalomban és a terhelés különböző szakaszában.

Kulcsszavak: nyugalmi vérnyomás; fokozatos terhelés; hipertenzió
Az ülő életmód terjedése az iskoláskorú gyerekek között szoros kapcsolatot mutat a gyenge keringési teljesítménnyel. Jelen tanulmány célja kettős: egyrészt a három fejlődési korcsoport (1), illetve a vérnyomás kategóriák (2)alapján összehasonlítsa a (második gyerekkor (G1), pubertás (G2), fiatal felnőtt (G3)) a vizsgált fiúk keringési és légzési jellemzőit. Véletlenszerűen kiválasztott (13.6±1.6) éves egészséges fiúkat vizsgáltunk (n=275) egy fokozatosan emelkedő (sebesség és dőlésszög) futópad ergométeren, teljes kifáradásig. Rögzítettük a pulzust (Po), a szisztolés (SP) és diasztolés vérnyomást (DP) az oxigén felhasználást (VO2max), oxigén pulzust (O2P), perctérfogatot (Q), perifériás nyomást (TPRS) a terhelés előtt, alatt, után.
A nyugalmi pulzus nagyobb, míg a nyugalmi szisztolés és diasztolés vérnyomás kisebb volt a (G1) csoportban, mint (G2-ben) és a (G3-ban) azonos terhelési teljesítmény esetében. Ugyanakkor a kardiovaszkuláris terhelés indikátorai különböztek a csoportok között. Az oxigén pulzus (O2P) és a perctérfogat (Q) a (G1) csoportban volt a legkisebb, míg a másik két csoportban szignifikánsan növekedett (p<0,05). A vizsgáltak közel fele a nyugalmi vérnyomás alapján emelkedett kategóriába sorolható.
Az adatok elemzése alapján megfigyelhető, hogy a hipertenzió kialakulása kapcsolatban van az éréssel, illetve jelentős mértékben függ a gyermekeket ért vegetatív szimpatikus hatás kezelésétől.



